Izvor: N1

Portal KRIK objavio je u petak snimke rušenja privatnih objekata u Savamali u Beogradu, restorana Savski ekspres, kao i imovinu kompanija Iskra i Transport peroni.

Ceo snimak koji je objavio KRIK traje četiri sata i 17 minuta, a zabeležila ga je obližnja kamera. Iz tog snimka, novinari KRIK-a izdvojil su tri kratka dela na kojima se najjasnije vidi šta se te večeri dogodilo u Hercegovačkoj ulici.

Vlasnici srušenih objekata su tokom noći više puta su zvali policiju koja je odbila da izađe na teren i uputila ih na Komunalnu policiju.

Do danas se ne zna ko stoji iza ove akcije.

Prvi bager pojavljuje se u ulici posle sat i po od početka snimka, tokom kojih se vidi samo prazna ulica. Srušio je jedan objekat i nestao iz kadra.

Posle deset minuta, na isto mesto došao je i drugi bager i nastavio sa rušenjem narednih pola sata.

Na trećem snimku, vide se prolaznici koji posmatraju rušenje, potom im prilazi nekoliko muškaraca i oni se zatim udaljavaju sa mesta događaja. Na kraju ovog snimka, vidi se i trenutak gašenja ulične rasvete.